**Uudistuva esiopetus**

Joensuu

26.11.2014

Opetushallitus, aluehallintovirasto

Materiaali tulee sivustolle: avi.fi/ita

Tämä koulutuspäivä järjestetään 4.12. Helsingissä ja se on mahdollista seurata verkossa reaaliajassa tai jälkikäteen.

Vastaava koulutuspäivä perusopetuksen väelle järjestetään Joensuussa 19.2.2015.

Alkumusiikkia, johon kannattaa tutustua:

Soiva siili–orkesteri/duo, palkittu Lastenkulttuurin valtionpalkinnolla 2014

Keskeistä esiopetuksen opetussuunnitelman perusteissa (2016):

* Luku 2.5: Laaja-alainen osaaminen esiopetuksessa
* Luku 3: Kasvua ja oppimista tuleva toimintakulttuuri
* Luku 4: Esiopetuksen toteuttamisen periaatteet: työtavat, arviointi, oppimiskokonaisuudet:
	+ Ilmaisun monet muodot
	+ Kielen rikas maailma
	+ Minä ja meidän yhteisömme
	+ Tutkin ja toimin ympäristössäni
	+ Kasvan ja kehityn

**Avaus**

(sivistystoimen ylitarkastaja, avi, Johanna Albert)

Varhaiskasvatus siirtynyt opetustoimeen. Varhaiskasvatuksen työntekijät nyt täydennyskoulutuksen piirissä. Vuonna 2015 pyritään järjestämään Itä-Suomessa myös varhaiskasvatuspäivä. Teemoja, puhujia yms voi ehdottaa.

Osoitteessa [www.avi.fi](http://Www.avi.fi) kohdassa Opetus löytyy mm täydennyskoulutuskalenteri.

(opetusneuvos, opetushallitus, Arja-Sisko Holappa)

Uudenlainen formaatti ja paikallinen kehittämistyö keskiössä.

14 henkilön ydinryhmä työskennellyt kansallisten perusteiden laadinnassa kahden vuoden ajan. Laadinta on ollut prosessi.

OPS-uudistuksen vaiheet: lait ja asetukset -> valtioneuvoston asetukset, tuntijako -> OPS:n perusteet -> paikallliset eli seudulliset OPS:t (virkavastuu!) -> opetus ja opiskelu -> oppiminen

Nyt Esi-OPS teknisesti valmiina. Perusopetuksen OPS alkaa olla myös valmis. Perustemääräykset annetaan vuoden 2014 lopussa. Julkaisut saatavissa 2015.

oph.fi/ops2016:

* Etusivun uutiset
* Tavoitteet
* Aikataulu
* Työryhmät
* Paikallisen työn tuki (esim. Tiekartta, PowerPointit, filmipätkät)
* Perusteluonnokset
* Taustamateriaalia jne.

**Uudistuva esiopetus osana oppimisen polkua**

* **Esiopetuksen uudet perusteet – mikä muuttuu?**

(opetusneuvos, oph, Arja-Sisko Holappa)

Opetussuunnitelmatyö esiopetuksen kehittämisessä: Teksti+tekemisen tapa=yhteinen suunta eteenpäin (Irmeli Halinen)

OPS-uudistus on mahdollisuus unelmoida; antaa mahdollisuuden miettiä oman työn lähtökohtia, tavoitteita, toteuttamista. Mikä meillä on tosi hyvin? Mistä emme halua luopua? Mistä nautimme työssämme?

Toimintakulttuurikeskustelun kautta voimme hakea vahvuuksia ja kehittämistarpeita (Mihin suuntaan haluamme mennä, mitä tutkimuksessa noussut?)

Yhteiskeskustelussa nousi seuraavia eri yksiköiden vahvuuksia:

* Lapsilähtöisyys
* Lapset saavat olla lapsia, aikaa lapsille, leikki keskiössä
* Ihanat ja koulututetut työntekijät
* Moniammatillisuus
* Tiimityö
* Toiminnallisuus
* Sitoutuneisuus
* Kokopäiväpedagogiikka, pysyvyys ja pitkäkestoisuus leikkiin
* Toimiva ja hyvä ympäristö
* Joustava esi- ja alkuopetus, eheä koulupolku

Toinen näkökulma mitä OPS-prosessin aikana tulee pohtia on: Mitä meidän tulee kehittää? Tiivis ihmissuhdetyö kun on haasteellistakin. Aina voi kehittää ja kehittyä.

OPS ei tule olemaan pysyvä, vaan lakimuutokset kehittävät ja muokkaavat valtakunnallisia perusteita. Näyttää siltä, että ensimmäiset lakimuutoksiin perustuvat muutokset valtakunnallisiin perusteisiin voivat olla ajankohtaisia jo tammikuussa 2015. Paikallinen eli seudullinen OPS voidaan laatia näiden mahdollisten tammikuun lakiuudistusten mukaiseksi.

ePerusteet: käytössämme 02/15 ja sisältää mm OPS:t hakutoimintoineen. Täällä käytössämme myös seudullisten OPS:ien alusta sekä tukimateriaali.

OPS:t halutaan uudistaa osallistavana yhteisöllisenä prosesseina, sillä Suomessa uskotaan yhä, että ulkoinen kontrolli ei nosta opetuksen laatua, vaan yhteinen kehittämistyö sitoutuneisuuden myötä. Mutta: Opetussuunnitelmatyö pitää tehdä hyvin!

Neljä avainta OPS-uudistuksessa:

1. Muuttuva maailma. (ympäristö, globalisoituminen, talous, työelämä, teknologia, yhteisöjen monimuotoisuus). Tulee pohtia, millaiseen maailmaan lapsukaisemme kasvavat? Millaisia aloja ja ammatteja he kohtaavat jne.

Myös me muutamme maailmaa. Erityisesti varhaiskasvatus ja koulu muuttaa maailmaa yhdessä perheiden kanssa pienilläkin arjen valinnoilla.

* Vaikutus lasten kasvuympäristöihin
1. Muuttuva sivistyskäsitys ja osaaminen
* Kompetenssit eli laaja-alainen osaaminen
* Eettisyys. Totutulla etiikalla emme ehkä voikaan ikuisesti jatkaa, on tehtävä valintoja
* Kestävyys, sosiaalinen kestävyys, toisten kanssa oleminen ja tekeminen
* Oppimisen taidot, tiedonhallinta ja vuorovaikutus. Tavoitteena ei enää ole huippusuoritukset yksittäisessä oppiaineessa. Esiopetuksessa ei ole oppiaineita, mutta myös perusopetuksen osalta uudessa OPS:ssa oppiainerajoja on jo häivytetty yhteistyössä, mikä näkyy OPS:n hengessä.
1. Muuttuva opetus
* Uusi oppimiskäsitys
* Yhteistyö, kokonaisuuksien rakentaminen

Mitä tämä tarkoittaa koulussamme, toiminnnassamme?

1. Oppilaan muuttuva rooli

Opetussuunnitelma on laaja käsite. Sen taustalla on koulun tai esiopetuksen tehtävät, jotka kuvataan toimintakulttuurissa.

Koulun tai päiväkodin **toimintakulttuuri**:

1. Oppimiskokonaisuudet (ei oppiaineet)
2. Yksilöllinen tuki ja oppilashuolto
3. Yhteistyö organisaation sisällä, monialaisesti sekä lähiympäristössä
4. Laaja-alainen osaaminen eli tietojen, taitojen, arvojen, asenteiden ja tahdon muodostama kokonaisuus: tvt-osaaminen, monilukutaito, osallistuminen ja vastuullisuus, ajattelu ja oppiminen, kulttuurinen osaaminen, vuorovaikutus ja ilmaisu, itsestä huolehtiminen ja arjen taidot. Perusopetuksessa lisäksi yrittäjyyteen ja työelämään suuntautuminen yhtenä kriteerinä.
5. Oppimisympäristöt ja työtavat (Kuinka muokkaamme arjen perusympäristöä ja hyödynnämme lähiympäristöä, teemme vierailuja sekä käytössämme on monipuoliset työtavat)
6. Arviointi ja seuranta

Toimintakulttuuri on yksilöllinen kussakin yhteisössä ja kehittyy vuosien varrella. Toimintakulttuurin haaste on uskomukset ja oletukset. Emme aina huomaa näitä toiminnan arjessa, mutta nyt kehittämistyössä pitäisi pystyä kyseenalaistamaan! Onko kaikki mitä teemme tarpeen ja hyväksi lapsille? Mikä on nykylasten maailma?

Oppimiskäsitys eli käsitys oppimisesta muuttuu. Uusi oppimiskäsitys, joka on kuvattu OPS:ssa perustuu tutkimustietoon sekä työryhmän työskentelyyn. Uusi oppimiskäsitys perustuu useisiin eri oppimiskäsityksiin eikä työryhmä halunnut nimetä sitä. Seudullisesti on nyt tärkeä lähteä pohtimaan ja avaamaan ”Mitä oppiminen on?”. Pitkän tähtäimen tavoitteena on oppimisprosessi, mikä tarkoittaa, että oppimispolun vaiheilla oppilaan on tärkeä oppia oppimaan.

Ajattelutaitojen kehittyminen luo perustan muun osaamisen kehittymiselle.

**Uusi oppimiskäsitys:**

* Lapsi aktiivisena toimijana
* Myönteiset tunnekokemukset, ilo ja uutta luova toiminta edistävät oppimista
* Oppiminen tapahtuu vuorovaikutuksessa toisten kanssa (hyvät opettajat ja hyvä opetus, vertaisoppiminen ja keskustelu, vuorovaikutus, perheen toimintakulttuurin vaikutus)
* Oppimisprosessin aikana saatava rohkaiseva palaute ja ohjaus kannustavat lasta oppimaan

Kouluissa ilmenee ikävää toimintakulttuuria, jota leimaa ajatus ”laakista valmista”. Heti ensimmäinen yritys arvioidaan jne. Tästä pitäisi päästä eroon. Tulisi korostaa kehittämistyötä jne. Päiväkodeissa ei useinkaan esiinny tätä ongelmaa.

Työtavat ja fyysiset oppimisympäristöt (http://vimeo.com/109427046) ovat tärkeässä roolissa arjen toiminnassa ja tavoitteiden saavuttamisessa.

Työtavoista korostuvat: Leikki, kokeilu, toiminnallisuus, erilaiset työtavat sekä opettelun kohteena että oppimisen välineenä, vapaaleikki sekä tavoitteellinen leikkipedagogiikka.

Tilat on tärkeä olla lasten käytettävissä sekä muunneltavissa. Oppimisympäristöjen tulee olla turvallisia ja lasten näköisiä, lasta kiinnostavia. Lasten pitää pystyä näissä ympäristöissä liikkumaan ja ”riehumaan”. Jos lapset haluavat majan, se voidaan tehdä helposti vaikkapa pöydistä. Ympäristön tulee kehittää lasten motorista kehittymistä.

Kannattaa pohtia, millaisia mahdollisuuksia henkilökunnalla on kehittää fyysistä oppimisympäristöä!

Esiopetuksesta perusopetukseen siirrettävä ensisijaisesti leikki, ilo ja eheyttävän opetuksen idea.

**Liikkumalla oppimista ja hyvinvointia**

**Liikunnan merkitys oppimiselle**

(opetusneuvos, oph, Matti Pietilä)

Haasteenamme istuva elämäntapa. Fyysisen passiivisuuden kustannukset tulevat kalliiksi yhteiskunnalle. Liikunnan määrä on vähentynyt ja seuraukset ovat jo nähtävissä. Olemme sairastuneet elintapasairauteen. Päiväkotipäivän aikana reipasta aktiivisuutta tulee vain parikymmentä minuuttia päivässä. 0% päiväkoti-ikäisistä saavuttaa päivän aikana 2h:n fyysisen aktiivisuuden tavoitteen. 6-vuotiaista ylipainoisia 15-20%. 11-vuotiaista vain noin neljännes liikkuu terveyden kannalta katsotun minimin verran. Nämä tiedot perustuvat luotettaviin tutkimuksiin.

Koululaisten terveyskyselyihin liittyy sitä vastoin aina haaste. Kuinka luotettavia niistä saadut vastaukset ovat? Kerrotaanko aina totuus?!

Ei pidä viedä lapselta pois oikeutta saada liikkua!!!!!!

Opettaja: Ei ole huono ihminen hän, jolla on sisäinen tarve liikkua! Huom. Sisäisen motivaation merkitys!

Erilaisten oppimisen ongelmien taustalla on löytynyt motoriikkaan liittyviä tekijöitä:

* Heikko kehonhahmotus ja tasapaino
* Ongelmia aivopuoliskojen yhteistyössä
* Heikot hienomotorinen taidot ja tilan hahmotus
* Heikko silmiä liikuttavien lihasten motoriikka
* Heikkouksia havaintomotorisissa taidoissa (=liikkeen lähtökohta, prosessi: aistihavainto->liike->päätöksenteko->)
* Voidaan vaikuttaa liikunnalla! Kaikki liike, liikunta ja aktiivisuus on hyväksi! Tarkkaavisuus ja keskittymiskyky paranevat, tiedonkäsittely- ja muistitoiminnot tehostuvat, oppimisen kannalta edullisia tunteita kehittyy.

Hyvä fyysinen kunto sekä motoriset taidot luovat pohjan kognitiiviselle kehittymiselle ja edistää hyvinvointia.

OPS: ”Oppilas kasvaa liikkumaan ja liikunnan avulla!”

Koululiikunnan tavoite on saada lapset voimaan hyvin. Koululiikunnan tehtävä ei ole tehdä urheilijoita. Liikuntapedagogiikka on kaikille ”Tosi hieno hyppy!” – palautteenantoa. Tärkeintä on välittäminen, huomioiminen, läsnäoleminen.

Mikä vaikutus on päiväkodin työntekijällä, joka istuu ulkoilun alkaessa kahvimukin kanssa puutarhapenkkiin?

Fyysisen aktiivisuuden suositusten tavoitteena on pyrkiä rajoittamaan lasten päivittäinen passiivisuus 22-23 tuntiin vuorokaudessa...

**Lapset ja medialukutaito**

(erityisasiantuntija, Kansallinen audiovisuaalinen instituutti, Saara Pääjärvi)

Tutustu

kavi.fi

www.kavi.fi/meku/julkaisut

[www.mediataitoviikko.fi](http://www.mediataitoviikko.fi)

Medialukutaito OPS:ssa monilukutaidon yksi osa-alue. Media tarkoittaa kaikkea julkista viestimistä. Mediakasvatus on viimeistään nyt otettava haltuun. Media ja viestintä läsnä meidän kaikkien elämässä vauvasta vaariin. Suurin osa lapsista on yhä median kuluttajia, ei tuottajia.

Mediakasvatus kuuluu lapsille vrt. Lasten oikeudet. Opettajilla on näin ollen velvollisuus myös mediakasvatuksen toteuttamiseen. Työyhteisöllä on oltava yhteinen linja ja käsitys mediakasvatuksesta, jokaisella opettajalla perusvalmiudet, vastuualueet mietitty, erityisosaamisen hyödynnetään ja kasvatuskumppanuus huomioitu.

Lasten mielenkiinnonkohteet ja vaikkapa mieluiset mediahahmot tärkeä selvittää ja ottaa ne osaksi esiopetuksen. Toimintatapojen tulee liittyä lasten elämään, sisäinen motivaatio olemassa ja toiminnasta tulee olla hyötyä lapselle heti, ei vain pyritä valmistamaan lapsia johonkin tulevaan.

Eheytä! Kun suunnittelet mediakasvatusta, mieti mitä muuta voit edistää. Lähtökohtana lasten elämä ja siihen liittyvät ilmiöt, lapsuuden itseisarvoinen luonne.

Esim. Lapset tekevät vanhalla älypuhelimella videon eskariarjesta. Tehtävä, säännöt, roolit, tavoitteet mietitään yhdessä aikuisen kanssa etukäteen. Kuinka paljon taitoja tämänkaltainen projekti harjaannuttaakaan! Tärkeää mediakasvatuksessakin on miettiä tavoitteet toiminnan taustalle.

Tavoitteellinen mediakasvatus tavoitteena. Tällä hetkellä tavoitteellista mediakasvatusta toteutetaan erittäin vähän. Pelkkä median käyttäminen ei takaa ymmärtämistä. Kukaan ei ole medialukutaidon itsestäänoppiva. Tärkeää on tavoitteellinen vuorovaikutus kasvattajan kasvatettavan ja mediakulttuurin välillä, jolla pyritään medialukutaidon saavuttamiseen. Medialukutaidon osa-alueita ovat lähdekriittisyys, kuluttaminen, mediaan liittyvät sosiaaliset taidot, yksityisyyden suoja, median monipuolinen hyötykäyttö. Lapset ovat kokeilevia, ja he tarttuvat laitteeseen rohkeasti, mutta tarvittavat taidot ja hyötykäyttö pitää opettaa. Esim. Kun lapsi saa ensi kertaa jauhoja ja vettä, hän tykkää kokeilla

Tutustu:

Mediataitokoulu.fi

Helmikuussa 2015 kansallinen mediataitoviikko!

Nykyisin mediassa puhutaan paljon ruutuajasta ja varsinkin somen haitoista... Nykyisin älypuhelinmaailmassa tms. on turha tehdä tutkimusta vaikkapa siitä, kuinka paljon lapsi viettää aikaa television ääressä... Yleisimmät mediankäyttötavat ovat edelleen lukeminen ja ohjelmien ja elokuvien katseleminen. Kaikkien ikäluokkien pelaaminen lisääntynyt, yhtenäiskulttuuria. Perheiden arjessa mediankäytön ja lasten käytöksen väliset yhteydet ovat tutkimuksen mukaan pääosin positiivisina pidettäviä asioita kuten uuden oppiminen, laulaminen, leikkiminen, piirtäminen. Negatiiviset ilmiöt olivat harvinaisempia.

**Oppilashuollosta hyvinvointia**

(opetusneuvos, oph, Kristiina Laitinen)

Luentomateriaali soveltuu käsikirjaksi kentälle! Tarkemmat tiedot ja perustelut löytyvät OPS2016-luonnoksista, esiopetuksen osalta Luku 6: Oppilashuolto

Uusi laki on tulkinnallisesti hankala. Laki ei ole kirjoitettu suoraan lapsille vaan oppilaille ja opiskelijoille. Ensimmäinen muutoslakiesitys on jo vireillä.

Lain pohjalta laadittava kunnissa lasten ja nuorten hyvinvointisuunnitelma (tarkistettava neljän vuoden välein) sekä yksikkökohtaiset oppilashuoltosuunnitelmat.

Yhteisöllinen oppilashuolto on ensisijainen oppilashuollon toimintatapa ja siinä korostuu ennaltaehkäisevä ote. Yksilökohtainen oppilashuolto on sitä vastoin vapaaehtoista ja perustuu suostumukseen. Esiopetuksessakin lapsilla on terveydenhuollon lisäksi oikeus psykologi- ja kuraattoripalveluihin määräajassa.

Jos esiopetus sijaitsee koulun yhteydessä, on oppilashuoltoryhmä tärkeää olla yhteinen. Näin myös toimintatavat, turvallisuussuunnitelmat tms. ovat samat, onhan nämä muutenkin saman lain alla.

Yksikkökohtaisessa oppilashuoltosuunnitelmassa on kuvattava oppilashuollon kokonaistarve, eli tavoite, mikä pitää sisällään kuraattori-, psykologi- ja terveydenhuollon palvelut ja heidän roolinsa niin yksilö-, yhteisö- kuin yhteistyön toteuttamisessa. Lisäksi tällä hetkellä käytettävissä olevat resurssit kirjataan suunnitelman kuvaukseen tämänhetkisistä resursseista. Kuntatasoiset vastaavat luvut kirjataan kunnan lasten ja nuorten hyvinvointisuunnitelmaan.

Yhteisöllisessä oppilashuollossa lasten sekä koko yhteisön näkökulmasta taustalla on hyvä toimintakulttuuri ja sen kehittäminen. Yhteisölliseen oppilashuoltoon pyydetään tarkoituksenmukaisesti mukaan erilaisia tahoja käsiteltävistä aiheista riippuen. Ryhmän peruskokoonpano, tehtävät ja toimintatavat päätetään paikallisesti. Asiat käsitellään yleisellä ja yhteisöllisellä tasolla. Yksittäisiä oppilaita ei keskusteluissa saa tunnistaa.

Myös näistä yhteisöllisen oppilashuollon palavereists on tärkeä kirjata mustiot, sillä ne toimivat tarvittaessa ennaltaehkäisevän työn perusteena, vaikkei laki sinänsä näistä kirjaamista edellytäkään. Muistion avulla tieto myös saavuttaa koko henkilöstön, ei vain paikallaolijat.

Yksilöllisen tuen vaihtoehtoja: (Huom. Tämä ei tarkoita yksilökohtaisen oppilashuollon toteuttamista)

Kun huoli herää, on erilaisia vaihtoehtoja toimia:

* Monialainen asiantuntijaryhmä
* Psykologi tai kuraattori (viipymättä yhteys!)
* Kouluterveydenhoitaja/koululääkäri
* Muut (lastensuojelu-, kriisityö...)
* Pedagoginen tuki (yleinen, tehostettu ja erityinen tuki)

 (Pedagoginen tuki ei ole oppilashuoltoa!)

Jos lastensuojelu haluaa kutsua koolle palaverin, menee tämä heidän ohjeistustensa mukaan.

Yksilökohtainen oppilashuolto on yksittäiselle oppilaalle annettavia palveluja:

1. Psykologi
2. Kuraattori, esiopetuksessa vastaava kuraattori
3. Terveydenhuolto
4. Monialainen asiantuntijaryhmä

Salassapidettäviä tietoja saa siirtää vain suostumuksella. Näin ollen Wilman pedagogisiin asiakirjoihin ei kannata referoida asiantuntijalausuntoja, laittaa diagnooseja tai kirjata muuta oppilashuoltoon liittyvää, sillä näitä saa siirtää tällöin vain suostumuksella.

Oph.fi: Tulossa sivusto nimeltään oppimisen ja koulunkäynnin tuki, mihin tulee tärkeää tietoa myös oppilashuoltoon liittyen.

**Opetussuunnitelmauudistus opettajan näkökulmasta**

OPS sisältää normeja, joita ei muuteta. Näiden tekstien perään voi kirjata kunta- tai yksikkökohtaiset lisäykset tai oman yksikön suunnittelemat perusteisiin pohjautuvat opetuksen toteuttamistavat.

Seudullista opetussuunnitelmaa tarkennetaan vuosittaisessa yksikön laatimassa lukuvuosisuunnitelmassa, joka tiedoksi myös huoltajille ja muille koulun kanssa toimiville tahoille.

Esiopetuksessa tulee olla mahdollisuus innostua, kokeilla ja oppia uutta, toimia ”opettajana” sekä oppia, nähdä, kuulla ja havaita ympäristössä positiivisia puolia. Esiopetuksen tulee olla tavoitteellista toimintaa, missä tähdätään lapsen fyysiseen, psyykkiseen ja sosiaaliseen kehitykseen sekä tietojen ja taitojen saavuttamiseen.

Lapsella on oikeus tulla kuulluksi yksilönä ja yhteisön jäsenenä. Lapsella on oikeus oppia sekä rakentaa käsitystään itsestään ja maailmasta omien lähtökohtiensa mukaisesti. Lapsella on oikeus hyvään opetukseen.

Oppiminen perustuu erilaisiin vuorovaikutustilanteisiin. Taustalla on tekniikkojen ja toimintatapojen oppiminen opetuksen myötä. Ajattelua ja oppimaan oppimista opitaan esiopetuksessa lorujen, musisoinnin ja draaman keinoin. Lapsia kannustetaan kokeilemaan ja opettelemaan myös heille vaativia asioita ja heitä ohjataan kysymään ja kyseenalaistamaan. Esiopetuksen tehtävä on tukea myös lasten mahdollisuuksia vaikuttaa ja osallistua. Lasten luovutta tulee kannustaa, eikä ohjata ja rajoittaa liikaa esim. taiteessa.

Yhteistyö järjestöjen kanssa on järkevää ottaa osaksi esiopetuksen ja koulun toimintaa!

Toimintakulttuurin osa-alueita ovat myös:

* Johtamisrakenteet ja käytännöt
* Henkilöstön ammattitaito ja asenteet
* Käytettävissäolevat tilat, välineet ja materiaalit, monipuoliset työtavat ja oppimisympäristöt (=tilat, paikat, välineet, yhteisöt, käytännöt, ympäristöt, tvt)

On tärkeä tiedostaa, että henkilökunnan tapa toimia ja olla vuorovaikutuksessa välittyy mallina lapselle.

Kehittämistyössä on tärkeä hyödyntää lasten ja vanhempien palautetta.

Pieni viesti kotiin päivän tapahtumista ja mahdollisesti vinkki seuraavan päivän ohjelmasta on hyvin tärkeä toimintatapa. Lasten töitä ja tekemistä arvostetaan esim. ottamalla kuvia. Näitä voi liittää päiväviesteihin.

Ops-prosessi on esiopetuksen kuin myös koulun kehittämistoimintaa. Toimintakulttuurin avaaminen ja kehittäminen tulee ottaa heti käytäntöön. Hyviä käytänteitä vahvistetaan ja painotetaan, uutta kokeillaan ja arvioidaan. Turha ja tarpeeton jätetään pois. Uudistuksien käytäntöönpanossa ei tietenkään jäädä odottamaan vuoteen 2016. Yksikön toimintakulttuuri avataan koulun lukuvuosisuunnitelmaan ja se pohjautuu OPS:n lukuihin 1-12.